3. pielikums

Ministru kabineta

2020. gada 9. jūnija

noteikumiem Nr. 373

**Darbības rokasgrāmatā iekļaujamā informācija**

1. Darbības rokasgrāmatas satura rādītājs.

2. Vispārīga informācija par darbības rokasgrāmatu, procedūrām un to piemērojamību:

2.1. darbības rokasgrāmatas struktūras un izkārtojuma apraksts;

2.2. darbības rokasgrāmatas numerācijas sistēma;

2.3. darbības jomas apraksts.

3. Procedūra grozījumu veikšanai darbības rokasgrāmatā un atbildības sadalījums:

3.1. grozījumu veikšanas procedūra;

3.2. grozījumi, kam nepieciešama iepriekšēja apstiprināšana;

3.3. pagaidu grozījumi;

3.4. grozījumu reģistrācijas lappuse;

3.5. personāla informēšana par grozījumiem;

3.6. spēkā esošo lappušu saraksts.

4. Informācija par nacionālās mācību organizācijas struktūru:

4.1. struktūras shēma;

4.2. personāls – vārds, uzvārds, amats un kvalifikācijas apraksts (ja nepieciešams);

4.3. personāla pienākumi un atbildība.

5. Nacionālās mācību organizācijas drošuma politikas detalizēts apraksts un mērķi:

5.1. personāla pienākumi un atbildība;

5.2. apdraudējumu identificēšana;

5.3. risku izvērtēšana;

5.4. risku mazināšanas pasākumu efektivitātes novērtēšana;

5.5. ziņošana par atgadījumiem;

5.6. drošības pasākumu plānošana;

5.7. tūlītēja reakcija uz drošības problēmām.

6. Nacionālās mācību organizācijas atbilstība piemērojamām prasībām, atbilstības uzturēšana un pārvaldības sistēma:

6.1. pārvaldības sistēma un tās darbības principi;

6.2. pārvaldības sistēmas dokumentācija, procedūras un formas;

6.3. atbilstības uzraudzība un auditi;

6.4. auditu grafiki un izpildes plāni;

6.5. neatbilstības atzinumu vadīšanas procedūras, galveno iemeslu analīze, korektīvo darbību izstrādāšana un neatbilstību novēršana, atbildīgās personas un procedūras.

7. Nacionālās mācību organizācijas mācību telpu apraksts:

7.1. kopējais telpu skaits un to platība;

7.2. teorētisko zināšanu pasniegšanai paredzētās telpas;

7.3. studentpilotiem paredzētas mācību lidojumu plānošanas un instruktāžas telpas;

7.4. personāla un studentpilotu atpūtas telpas.

8. Procedūras nacionālās mācību organizācijas dokumentācijas uzturēšanai, arhivēšanai un aizsardzībai.

9. Informācija par mācību procesā izmantojamiem gaisa kuģiem un to aprīkojumu.

10. Informācija par lidlaukiem un ekspluatācijas vietām, kas tiks izmantotas mācību lidojumu veikšanai (tajā skaitā mācību lidojumiem kopā ar lidojumu instruktoru un patstāvīgiem mācību lidojumiem, maršruta lidojumiem).

11. Procedūras studentpilotu uzņemšanai mācību kursā, kā arī studentpilotu autorizēšanai teorētisko zināšanu apmācībai un mācību lidojumiem.

12. Procedūras studentpilotu mācību lidojumu plānošanai un apstiprināšanai, kā arī studentpilotu patstāvīgo mācību lidojumu apstiprināšanai.

13. Procedūras mācību lidojumu programmu sagatavošanai.

14. Gaisa kuģa pilotēšana un kapteiņa pienākumu veikšana mācību lidojumos.

15. Studentpilota lidojumu grāmatiņas aizpildīšanas kārtība.

16. Informācija par personālu, kas var atrasties gaisa kuģī mācību lidojumu laikā.

17. Dokumentācija, kurai jāatrodas gaisa kuģī mācību lidojumu laikā, veicot lidojumu ar lidojumu instruktoru, kā arī studentpilota patstāvīga mācību lidojuma laikā.

18. Lidojumu apkalpes kvalifikācijas dokumentācija, tās uzglabāšana un atbildība par derīguma uzturēšanu.

19. Lidojumu instruktoru un studentpilotu darba laika plānošana, atpūtas laiki un ierobežojumi.

20. Lidojumu plānošanas procedūras:

20.1. maršrutu plānošana;

20.2. degvielas plānošana un tās pieļaujamais minimums;

20.3. laikapstākļu un gaisa telpas ierobežojumu analizēšana;

20.4. lidojuma plāna iesniegšana un sagatavošana;

20.5. citas procedūras, kas saistītas ar lidojumu plānošanu.

21. Gaisa kuģu tehniskā informācija un procedūras tās izmantošanai:

21.1. informācija par gaisa kuģu tipu, klasi, nacionālo zīmi un reģistrācijas zīmi;

21.2. gaisa kuģa dokumentācija, procedūras un ierobežojumi;

21.3. gaisa kuģa aprīkojuma atbilstība veicamajām mācībām;

21.4. gaisa kuģa minimālais nepieciešamais aprīkojums attiecīgu mācību lidojumu veikšanai.

22. Meteoroloģiskie ierobežojumi mācību lidojumos, veicot lidojumu ar lidojumu instruktoru, un patstāvīgajos mācību lidojumos.

23. Nacionālās mācību organizācijas personāla apmācība un kvalifikācijas uzturēšana:

23.1. prasības personālam;

23.2. sākotnējā apmācība, iekļaujot drošuma apmācību;

23.3. standartizācija;

23.4. kvalifikācijas un standartizācijas pārbaudes;

23.5. ikgadējās mācības amata un kvalifikācijas uzturēšanai.

Satiksmes ministrs T. Linkaits